225 
hvirvlernes og navnlig Krydsribbernes Udseende kunne skjonnes, 
ad hvilken Vei en overtallig Krydshvirvel er fremkommen; men 
der er desuden særlige Forhold i Krokodilernes Rygrad, som 
kunne veilede. Hos alle de nulevende Krokodiler og, som det 
synes, ogsaa hos de uddode Teleosaurier findes der nemlig 
regelmæssigt 24 Hvirvler foran for Bækkenet og Krydshvirvlerne; 
hos dem alle er dernæst den forste Halehvirvel biconvex og 
mangler Hæmapophyse. Paa det ovenfor omtalte Skelet af en 
Alligator sclerops findes der nu kun 23 Hvirvler foran den for¬ 
reste af de tre tilstedeværende Krydshvirvler, og den umiddel¬ 
bart bag den tredie folgende Hvirvel besidder begge de den 
forste Halehvirvel udmærkende Særkjender. Der kan saaledes 
ikke være Tvivl om, at Forogelsen af Krydshvirvlerne i dette Til¬ 
fælde er fremkommet derved, at den bageste Lændehvirvel er 
bleven omdannet til en Krydshvirvel. Under denne Forvandling 
har Hvirvlen da tillige mistet nogle af de Særkjender, som den 
under normale Forhold besidder, idel nemlig dens tykke pris- 
matiske Ribber udspringe baade fra Legemet og fra Buen, ikke 
som ellers paa Lændehvirvlerne alene fra denne sidste; og den 
convexe Ledknub, som ellers findes i Legemets bageste Ende, 
er bleven forandret til en næsten plan Flade, hvilket da atter 
har medfort, at den normale forreste Krydshvirvels Legeme lige¬ 
ledes har en flad Endeflade fortil i Stedet for, som sædvanligt, 
at være udhulet paa dette Sted. 
De to andre Skeletter, paa hvilke jeg har fundet tre Kryds¬ 
hvirvler, hore paafaldende nok begge til en og samme Art, 
nemlig Crocodilus acutus , Cuv. Det ene af dem er af et 7 1 /n 
Fod langt Individ (en Han) fra Cuba, som Museet skylder den 
danske Consul i Havanna Hr. J. Fesser. Dyret blev sendt 
levende hertil, men dode underveis og blev derpaa opbevaret i 
Brændeviin ombord i Skibet; Skelettet viser, at det har været 
temmelig gammelt; thi Sommene mellem Hvirvlernes forskjelliga 
Dele ere deels ganske forsvundne, deels er der netop kun Spor 
tilbage af dem. Af de tilstedeværende tre Krydshvirvler 
15 
